Diari Oficial de la Generalitat Valenciana


Sumari del DOGV 5872, del 17-10-2008 (2008/11907)

Informació pública del Pla General revisat d'Alacant.
-----------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11512


Data del document
:   15-10-2008

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Informació pública del Pla General revisat d'Alacant. [2008/11656]  
El Ple municipal, en la sessió celebrada el dia 15 d'octubre de 2008, va adoptar els següents acords sobre el procediment aprovatori del Pla General:  
Primer. Sotmetre a informació pública per un termini de tres mesos el Pla General revisat, inserint edictes en el Diari Oficial de la Comunitat Valenciana i en un diari no oficial d'àmplia difusió a la ciutat.  
Segon. Remetre una còpia del pla i requerir-ne informes a les administracions legalment competents per a açò, així com a les empreses que gestionen o exploten infraestructures de servicis declarats essencials o d'utilitat pública, i als municipis confrontants. Es recordarà a tots estos organismes en l'ofici de remissió que el termini per a emetre els informes serà d'un mes -dos mesos per als organismes pertanyents a l'administració General de l'Estat- i que la falta d'emissió de l'informe en el termini indicat no interromprà la tramitació del Pla General.  
Tercer. Aprovar el pla de participació pública inherent al procés d'avaluació ambiental estratègica del Pla General. Consegüentment, remetre un exemplar de l'informe de sostenibilitat ambiental als organismes públics i entitats assenyalades en el document de referència, a fi que en el termini de 45 dies hàbils des de la recepció de tal informe, puguen manifestar el que consideren oportú des del punt de vista mediambiental (a més i amb independència del que, si és el cas, pogueren manifestar quant al document urbanístic del Pla General).  
Quart. Suspendre l'atorgament de llicències per a l'ús de discoteques i sales de festa a la zona delimitada per la rambla de Méndez Núñez, avinguda d'Alfons el Savi, avinguda de Federico Soto-Gadea i avinguda de Ramón y Cajal - esplanada d'Espanya. Esta suspensió tindrà una duració màxima de dos anys i finalitzarà quan s'aprove definitivament el Pla Especial del Centre Tradicional o, si ho fóra abans, el Pla General revisat.  
Cinqué. Amb el resultat de la informació pública, els informes d'administracions sectorials, els informes de l'equip redactor i dels tècnics municipals, tornar a sotmetre el Pla General al Ple de la corporació per a la seua aprovació provisional.  
Sisé. A la vista del que manifesten les persones i entitats consultades quant a l'informe de sostenibilitat ambiental, l'equip contractat a este efecte per l'Ajuntament redactarà amb els tècnics de la Direcció General de Sostenibilitat del Medi, de la Conselleria de Medi Ambient, Aigua, Urbanisme i Habitatge, la Memòria Ambiental.  
El que es fa públic segons el que disposen els articles 83.2 i 101 de la Llei Urbanística Valenciana. El contingut del pla podria examinar-se en l'Oficina d'Informació Urbanística i en l'exposició que s'organitze a este efecte en els locals que s'anunciaran oportunament. Durant els tres mesos de període expositiu, que començaran a comptar des de la publicació d'este edicte en el Diari Oficial de la Comunitat Valenciana, podran presentar-se al·legacions al pla.  
Alacant, 15 d'octubre de 2008.- L'alcaldessa: Sonia Castedo Ramos. El secretari general del Ple, en funcions: Germán Pascual Ruiz-Valdepeñas.